41. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Υ-203/Ε2/2450 της 7/20 Ιουν.  1984 (ΦΕΚ Β΄ 401) Ρύθμιση θεμάτων υπηρεσιακής κατάστασης των εκπαιδευτικών, οι οποίοι προσλαμβάνονται στις σχολικές μονάδες της Μέσης Δημόσιας Τεχνικής και Επαγγελματικής Εκπαίδευσης με σχέση εργασίας ιδιωτικού δικαίου. Έχοντας υπόψη τις διατάξεις: α)Του άρθρ. 9 του Νόμ. 967/1979 «περί τροποποιήσεως και συμπληρώσεως του Νόμ. 186/75 «περί του κέντρου εκπαιδευτικών μελετών και επιμορφώσεως και διατάξεων τινων του προσωπικού της κεντρικής υπηρεσίας του Υπουργείου Εθνικής Παιδείας και Θρησκευμάτων» και ρυθμίσεως επί των ζητημάτων της εκπαιδεύσεως». β)Το άρθρ. 11 παρ. 2 του Νόμ. 1351/1983 «εισαγωγή σπουδαστών στην Τριτοβάθμια Εκπαίδευση και άλλες διατάξεις», αποφασίζουμε: Άρθρ.1.-1.Οι ιδιωτικοί εκπαιδευτικοί που απολύονται σύμφωνα με τις διατάξεις του άρθρ. 9 παρ. 1 και 2 του νόμ. 967/1979 (κατωτ. σελ. 556,03) από τις ιδιωτικές μέσες και κατώτερες τεχνικές ή επαγγελματικές σχολές, προσλαμβάνονται με αίτησή τους σε σχολικές μονάδες της μέσης δημόσιας τεχνικής και επαγγελματικής εκπαίδευσης, με σχέση εργασίας ιδιωτικού δικαίου αορίστου χρόνου, για την πλήρωση υφισταμένων αναγκών. Προς τούτο καταρτίζεται σχετική σύμβαση μεταξύ αυτών και του Υπουργού Εθνικής Παιδείας και Θρησκευμάτων. 2.Οι αιτήσεις από τους ενδιαφερόμενους υποβάλλονται μέχρι 15 Σεπτεμβρίου κάθε έτους. Η τοποθέτησή τους και η υπογραφή της σχετικής σύμβασης ολοκληρώνεται μέχρι το τέλος Οκτωβρίου του ίδιου έτους. Οι απολυόμενοι σύμφωνα με την παρ. 1 του άρθρου αυτού δεν μπορούν να κάνουν χρήση των ευεργετικών διατάξεων του άρθρ. 9 του Νόμ. 967/1979 μετά την παρέλευση τριετίας από την απόλυσή τους. Ομοίως δεν μπορούν να κάνουν χρήση των διατάξεων αυτών και οι υπαγόμενοι στις διατάξεις της παρ. 2 του άρθρ. 9 του ίδιου νόμου και οι ιδιοκτήτες καταργουμένων σχολικών μονάδων ιδιωτικής μέσης τεχνικής και επαγγελματικής εκπαίδευσης που έχουν τα προσόντα διορισμού μετά παρέλευση τριετίας από την κατάργηση των σχολικών μονάδων. Σελ. 516,478 Τεύχος ΣΤ113-Σελ. 82 3.Οι προσλαμβανόμενοι εκπαιδευτικοί διατίθενται στις διευθύνσεις και τα γραφεία μέσης τεχνικής και επαγγελματικής εκπαίδευσης και τοποθετούνται με απόφαση του προϊσταμένου της διεύθυνσης ή γραφείου σε σχολικές μονάδες της περιφέρειάς τους για την πλήρωση υφισταμένων αναγκών. 4.Δεν επιτρέπεται η τοποθέτησή τους στα σχολεία των νομών Αττικής και Θεσσαλονίκης. Κατ’ εξαίρεση και εφόσον οι κενές θέσεις των σχολείων αυτών, δεν μπορούν να πληρωθούν με μετάθεση εκπαιδευτικών όταν δεν υπάρχουν αιτήσεις ενδιαφερομένων, επιτρέπεται η τοποθέτησή τους σε σχολεία του νομού Αττικής και Θεσσαλονίκης, που βρίσκονται εκτός των περιφερειών τέως Διοικήσεως Πρωτευούσης (για την Αθήνα) και τέως Δήμου Θεσσαλονίκης. 5.Επιτρέπεται η απόσπασή τους σε σχολικές μονάδες της ίδιας περιφέρειας και του ίδιου περιφερειακού συμβουλίου (ΠΣΤΕΕ) προς αντιμετώπιση επειγουσών υπηρεσιακών αναγκών. Η απόφαση αυτή γίνεται σύμφωνα με τις διατάξεις του άρθρ. 8 παρ. 1 του Νόμ. 359/1976. 6.Οι προσλαμβανόμενοι, ανεξάρτητα από το βαθμό ή το μισθολογικό κλιμάκιο το οποίο έχουν, δε δύνανται να ασκούν καθήκοντα Διευθυντών Σχολών. Υπηρεσιακή εξέλιξη Άρθρ.2.-1.Οι εκπαιδευτικοί που προσλαμβάνονται, σύμφωνα με τις διατάξεις του άρθρ. 9 του Νόμ. 967/79 διαβαθμίζονται, ανεξάρτητα από προηγούμενη διαβάθμισή του ή όχι στην ιδιωτική εκπαίδευση, με απόφαση του Υπουργού Εθνικής Παιδείας και Θρησκευμάτων ύστερα από σχετική γνώμη του κεντρικού συμβουλίου τεχνικής και επαγγελματικής εκπαίδευσης (ΚΣΤΕΕ) με την επιφύλαξη της παρ. 8 του άρθρου αυτού της απόφασης. 32.Ε.ι.41 Προσωπικό Επαγγελματικών Σχολών 2.Ως χρόνος προϋπηρεσίας και τη διαβάθμισή τους λαμβάνεται υπόψη και ο χρόνος προϋπηρεσίας τους στις ιδιωτικές σχολές με πλήρες ωράριο μετά την απόκτηση των τυπικών προσόντων του κλάδου στον οποίο εντάσσονται. Εάν οι εκπαιδευτικοί αυτοί δεν έχουν προϋπηρεσία με πλήρες ωράριο ο χρόνος της υπηρεσίας τους αυτής υπολογίζεται κλασματικά με αριθμητή του κλάσματος το εβδομαδιαίο ωράριο του εκπαιδευτικού και παρανομαστή το προβλεπόμενο ωράριο στο εισαγωγικό Μ.Κ. του κλάδου του. 3.Εκπαιδευτικοί του κλάδου 10 που αποκτούν πτυχίο ΠΑΤΕΣ της ΣΕΛΕΤΕ μετατάσσονται από την ημερομηνία κτήσης του πτυχίου αυτού στον κλάδο 9 με το Μ.Κ. που κατέχουν και το χρόνο υπηρεσίας στο Μ.Κ. αυτό από την ίδια ημερομηνία. Η μετάταξη γίνεται με απόφαση του Υπουργού Εθνικής Παιδείας και Θρησκευμάτων. 4.Η απονομή των ενιαίων μισθολογικών κλιμακίων και η προαγωγή στις οργανικές θέσεις γίνεται με τις ίδιες προϋποθέσεις και διαδικασίες, που προβλέπονται από τις διατάξεις του Νόμ. 576/1977 για τους μόνιμους εκπαιδευτικούς. Οι προαγωγές σε οργανικά μισθολογικά κλιμάκια γίνονται από το Κεντρικό Συμβούλιο Τεχνικής και Επαγγελματικής Εκπαίδευσης χωρίς να συντάσσονται πίνακες προακτέων. Η απονομή των ενιαίων μισθολογικών κλιμακίων ισχύει από την ημερομηνία, που συμπληρώνεται ο απαιτούμενος εις το προηγούμενο μισθολογικό κλιμάκιο χρόνος ευδόκιμης υπηρεσίας. 5.Η προαγωγή σε οργανικά μισθολογικά κλιμάκια ισχύει από την ημερομηνία υπογραφής της απόφασης. Εάν η απόφαση υπογραφεί μετά την παρέλευση μηνός από την ημερομηνία συμπλήρωσης του χρόνου προαγωγής η προαγωγή θεωρείται ότι έχει συντελεσθεί από την παρέλευση μηνός. 6.Για τη χορήγηση μισθολογικών κλιμακίων και την προαγωγή σε οργανικές θέσεις λαμβάνεται υπόψη ο χρόνος στο κατεχόμενο μισθολογικό κλιμάκιο ή βαθμό ανεξάρτητα αν αυτός έχει διανυθεί στην ιδιωτική ή δημόσια επαγγελματική εκπαίδευση. 7.Για τη χορήγηση χρονοεπιδόματος λαμβάνεται υπόψη ο χρόνος προϋπηρεσίας τους, που σύμφωνα με τις διατάξεις της απόφασης αυτής λαμβάνεται υπόψη για τη διαβάθμισή τους και την υπηρεσιακή τους εξέλιξη καθώς και ο χρόνος τυχόν προϋπηρεσίας που πληροί τις προϋποθέσεις των διατάξεων του Νόμ. 754/78. Η χορήγηση του χρονοεπιδόματος καθώς και τα κάθε φύσης επιδόματα δίνονται με πράξη του αρμόδιου προϊσταμένου της διεύθυνσης ή του γραφείου της Μέσης Τεχνικής και Επαγγελματικής Εκπαίδευσης. 8.Σε καμιά περίπτωση η εφεξής εξέλιξη των ιδιωτικών εκπαιδευτικών βαθμολογική και μισθολογική είναι δυνατό να είναι ευνοϊκότερη από την εξέλιξη των συγχρόνων των που έχουν διοριστεί με κανονική σειρά στο Δημόσιο. Μεταθέσεις Άρθρ.3.-Οι μεταθέσεις και τοποθετήσεις των εκπαιδευτικών με σχέση εργασίας ιδιωτικού δικαίου της Δημόσιας Μέσης Τεχνικής και Επαγγελματικής Εκπαίδευσης γίνονται σύμφωνα με τις εκάστοτε ισχύουσες διατάξεις για τις μεταθέσεις και τοποθετήσεις των μόνιμων εκπαιδευτικών λειτουργών της Μέσης Τεχνικής και Επαγγελματικής Εκπαίδευσης. Υπηρεσιακά και πειθαρχικά συμβούλια Άρθρ.4.-Αρμόδια υπηρεσιακά και πειθαρχικά συμβούλια για τους εκπαιδευτικούς που υπηρετούν με σχέση εργασίας ιδιωτικού δικαίου είναι τα αντίστοιχα συμβούλια που ορίζονται για τους δημόσιους εκπαιδευτικούς της Μέσης Δημόσιας Τεχνικής και Επαγγελματικής Εκπαίδευσης. Άρθρ.5.-Από τη δημοσίευση της απόφασης αυτής στην Εφημερίδα της Κυβέρνησης καταργούνται οι αριθ. Φ.422.11/Ε/10122/1981 (ΦΕΚ 644/81 τ.Β΄), Ε.25849/83 (ΦΕΚ 491/83 τ.Β΄) και Φ.430.6/Υ137/Ε2/2342/83 (ΦΕΚ 228/1983 τ.Β΄) αποφάσεις μας. 